સુરેન્દ્રનગર જિલ્લાની એક માત્ર સરકારી સાયન્સ અને આર્ટસ કોલેજમાં હજારો વિદ્યાર્થીઓ અભ્યાસ કરી રહ્યા છે. પરંતુ આ કોલેજમાં પીવાના પાણી, પાર્કિંગ સહિતની પ્રાથમિક સુવિધાનો અભાવ અંગે વારંવાર રજૂઆત કરી હતી. આમ છતાં, આ પ્રશ્નનો કોઈ ઉકેલ ન આવતા શુક્રવાર સવારે વિદ્યાર્થીઓએ કોલેજમાં હલ્લાબોલ કર્યો હતો. આ સમયે કોલેજના સત્તાવાળાઓએ પોલીસની ચીમકી અને ધમકી આપતા વિદ્યાર્થીઓએ સૂત્રોચ્ચારો કરી કોલેજ ગજવી હતી. આ પ્રશ્નનો ઉકેલ ૩ દિવસમાં નહીં આવે તો વિદ્યાર્થીઓએ ઉગ્ર આંદોલનની ચીમકી આપી છે.